**UPUTE ZA PISANJE OBJEDINJENOG IZVJEŠĆA**

**(za nastavnike kojima NIJE proveden odgovarajući znanstveni izbor)**

**PREDMET: IZBOR PRISTUPNIKA (dr. sc. IME I PREZIME)**

**U ZNANSTVENO ZVANJE \_\_\_\_\_\_\_\_\_\_\_\_\_\_\_\_\_\_\_\_\_\_ I ZNANSTVENO- NASTAVNO ZVANJE \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**OPĆI DIO**

Navesti:

- predmet (izbor xy u zvanje)

- naslov: Fakultetskom vijeću Medicinskog fakulteta u Zagrebu

- natječaj/odluka o pokretanju postupka i imenovanje stručnog povjerenstva

- za docente: gdje, kada i za što je objavljen natječaj, te tko se javio na natječaj (ime i prezime, zvanje, ustanova), sjednicu Fakultetskog vijeća na kojoj je imenovano stručno povjerenstvo i sastav stručnog povjerenstva (ime i prezime, znanstveno-nastavno ili znanstveno zvanje, ustanova)

- za napredovanja: sjednicu Fakultetskog vijeća na kojoj je donesena odluka o pokretanju postupka izbora i imenovano stručno povjerenstvo i sastav stručnog povjerenstva (ime i prezime, znanstveno-nastavno ili znanstveno zvanje, ustanova)

- Povjerenstvo je proučilo priloženu dokumentaciju i podnosi vijeću ovo

**IZVJEŠĆE**

**POSEBNI DIO**

(Napomena: U izvješću nije potrebno odgovarati na točke (pitanja) za koje pristupnik nema aktivnosti)

**I. PODACI O ŽIVOTU PRISTUPNIKA**

Navode se:

a) osobni podaci, obrazovanje i zaposlenje,

b) akademski stupnjevi, napredovanje i funkcije u službi i

c) znanstveno i stručno usavršavanje

*Napomena: Sve radove citirati prema Liječničkom vjesniku*

**II. ZNANSTVENA I STRUČNA DJELATNOST PRISTUPNIKA**

**A. KVALIFIKACIJSKI RADOVI**

Navesti naslov magistarskog rada i doktorskog rada, fakultet i sveučilište na kojem su obranjeni i godinu obrane.

**B. OBJAVLJENI ZNANSTVENI I STRUČNI RADOVI**

Ovdje se upisuju kronološkim redom sve vrste znanstvenih i stručnih radova prema točkama a do d.

Za članke se navodi: prezime i inicijali imena autora, naslov članka, naslov časopisa, volumen, stranice i godinu izdanja i, na kraju, eventualna citiranost rada (po Scopusu)

Za kongresna priopćenja navodi se: prezime i inicijal imena, naslov izlaganja, vrsta izlaganja, naziv konferencije; datum, mjesto i država održavanja konferencije.

**RADOVE RAZVRSTATI NA SLJEDEĆI NAČIN:**

**a) Popis radova pristupnika temeljem kojih je proveden izbor u posljednje znanstveno zvanje prema odredbama starog Pravilnika o uvjetima za izbor u znanstvena zvanja (NN 84/05, 100/06, 138/06, 120/07, 71/10, 116/10 i 38/11):**

* **Popis radova koji su objavljeni u časopisima indeksiranim u bazi Current Contents (CC)**
* **Popis radova koji su objavljeni u časopisima indeksiranim u bazi Science Citation Index Expanded (SCIE):**

**b) Popis radova pristupnika objavljeni u časopisima indeksiranim u bazama Scopus i Medline temeljem kojih je proveden izbor u prethodno znanstveno zvanje prema odredbama Pravilnika o uvjetima za izbor u znanstvena zvanja (NN 84/05,100/06, 138/06,120/07,71/10,116/10 i 38/11):**

* **Popis radova objavljenih u časopisima indeksiranim u bazama** **Scopus**
* **Popis radova objavljenih u časopisima indeksiranim u bazama Medline**

**c) Popis radova pristupnika koji su objavljeni nakon posljednjeg izbora i vrednuju se prema Pravilniku o uvjetima za izbor u znanstvena zvanja (NN 28/17):**

* **Radovi objavljeni u časopisima indeksiranim u Web of Science Core Collection (JCR):**
* **Radovi objavljeni u časopisima indeksiranim u Scopusu (SJR):**

**d)** **Ostali radovi u časopisima**

**e) Sažeci kongresnih priopćenja koji su objavljeni u časopisima koji se indeksiraju u bazama WoSCC (Web of Science Core Collection), Scopus ili Medline**

**f) Ostala kongresna priopćenja**

**g) Navesti ukupan broj citata (bez samocitata) i H- indeks prema Scopusu**

**Uz svaki rad potrebno je naznačiti:**

* **Kategorizaciju rada prema kvartili u predmetnoj kategoriji (Subject category) za dodijeljenu kvartilu**
* **Broj citata za pojedini rad**
* **Čimbenik odjeka (impact factor) časopisa u kojem je rad objavljen**
* **Korištenu bazu podataka: JCR/WoSCC ili SRJ/Scopus ili Medline**

**Radove nije potrebno opisivati!**

**Doprinos pristupnika treba opisati SAMO uz radove kada je pristupnik, prvi, dopisni ili glavni autor na radu.**

***Za potvrđivanje glavnog autorstva na radu (ako nije prvi ili dopisni autor) pristupnik treba pribaviti pisanu suglasnost prvog i dopisnog autora da je on glavni autor na dotičnom radu sukladno čl. 13 Pravilnika o uvjetima za izbor u znanstvena zvanja (NN 28/2017).***

**!!! VAŽNA NAPOMENA:** gore navedeni dio izvješća odnosi se na znanstvenu komponentu koju MOLIMO JASNO ODVOJITI koristeći funkciju **bold text** (od nastavne i stručne komponente u nastavku izvješća)

**C. OSTALA ZNANSTVENA I STRUČNA DJELATNOST**

Navode se eventualno:

* Pozvana predavanja na međunarodnim skupovima
* Prezentacije na međunarodnim skupovima
* Sudjelovanje na seminarima na inozemnim znanstvenim institucijama
* Voditeljstvo domaćih projekata
* Voditeljstvo međunarodnih projekata
* Voditeljstvo pojedinih dijelova domaćih i međunarodnih projekata
* Međunarodna mobilnost
* Recenziranje znanstvenih radova u međunarodnim časopisima
* Recenziranje međunarodnih znanstvenih projekata
* Sudjelovanje u međunarodnim tijelima i povjerenstvima vezanim uz znanstvenu djelatnost
* Priznati patenti i drugi oblici intelektualnog vlasništva
* Članstvo u uredništvima međunarodnih znanstvenih časopisa
* Znanstvene ili stručne nagrade

Ostalu znanstvenu aktivnost potrebno je navoditi kronološkim redom i obrazložiti.

Ostala mjerila označena sa plusom (+) u tablici u obrascu izbora u znanstveno zvanje potrebno je potkrijepiti dokazima u elektroničkom obliku (USB štapić, CD)- npr. preslik dijela znanstvenog skupa, pozivno pismo, e-mail prepiska s uredništvom časopisa, odgovarajuće potvrde iz kojih je vidljivo da je pristupnik bio recenzent itd.

**USB ili CD s dokazima molimo dostaviti zajedno s izvješćem!**

**III. NASTAVNA DJELATNOST PRISTUPNIKA**

**A. SUDJELOVANJE U NASTAVI**

Navesti: naziv(e) predmeta, ustanovu, razdoblje sudjelovanja i sadašnje zvanje u tom predmetu.

**B. NASTAVNI TEKSTOVI**

Upisati (ko)autorstva knjiga ili priručnika/skripata, poglavlja u knjizi, originalne nastavne članke i dr.

Navodi se prezime i inicijal imena autora, naslov poglavlja, naslov knjige, naziv izdavača, godina izdanja i stranice u knjizi koje obuhvaćaju poglavlje (obavezno navesti prvu i zadnju stranicu).

Za udžbenike navesti namjenu: dodiplomska ili poslijediplomska nastava, izborna nastava, trajna edukacija i sl.

Uključiti i prijevode nastavnih tekstova, uredništva udžbenika, prijevoda i dr.

*Napomena: Sve citirati prema Liječničkom vjesniku*

**C. OSTALA NASTAVNA DJELATNOST**

Navesti (ako postoje) djelatnost pristupnika u osnivanju i organizaciji (osobnim angažmanom) novih vježbališta, praktikuma i sl., osnivanju i operacionalizaciji novih studija, odjela, centara ili škola te eventualni doprinos pristupnika u unapređenju nastavnog procesa *(navesti mentorstva studentima i doktorandima – istaknuti (****bold text****) njihova imena i prezimena; navesti naslov rada, naziv ustanove i godinu obrane)*

**IV. DRUŠTVENA I OSTALA DJELATNOST**

**V. SAŽETAK**

Navesti (sažeto) područje znanstvenog i stručnog interesa, eventualnu nastavnu djelatnost i najvažnija postignuća.

**VI. MIŠLJENJE I PRIJEDLOG**

Navesti za koje znanstveno zvanje pristupnik zadovoljava kriterije sukladno Pravilniku o uvjetima u za izbor u znanstvena zvanja (NN 28/17, 72/19, 21/21, 111/22) te

znanstveno - nastavno radno mjesto (ili naslovno zvanje) pristupnik ispunjava uvjete sukladno Odluci o uvjetima i postupku izbora u znanstveno-nastavna, znanstvena, nastavna i suradnička zvanja na Medicinskom fakultetu Sveučilišta u Zagrebu te Odluci o nužnim uvjetima za ocjenu nastavne i stručne djelatnosti u postupku izbora u znanstveno-nastavna zvanja (NN 122/2017, 120/2021).

Ako pristupnik ne ispunjava uvjete za predloženo radno mjesto (ili naslovno zvanje), navesti zašto.

**Jasno naznačiti za koje znanstveno zvanje, odnosno znanstveno-nastavno radno mjesto (ili naslovno zvanje) se pristupnik predlaže.**

(Potpisuju svi članovi stručnog povjerenstva; ime i prezime, potpis)